Αλμπέρτο Ντίαθ

Ο **Αλμπέρτο Ντίαθ Ορτίθ** (ισπανικά: Alberto Díaz Ortiz) (Μάλαγα, 23 Απριλίου 1994), είναι Ισπανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Ουνικάχα Μάλαγα.

## Επαγγελματική σταδιοδρομία
Ο Ντίαθ ξεκίνησε την επαγγελματική του σταδιοδρομία στην Κλίνικας Ρινκόν, μια συνδεδεμένη ομάδα της Ουνικάχα Μάλαγα. Έπαιξε ταυτόχρονα και με τις δύο ομάδες μέχρι τον Μάρτιο του 2014, όταν δόθηκε δανεικός στην Μπιλμπάο Μπασκέτ, μέχρι το τέλος της σεζόν 2013–14.

Δόθηκε ξανά δανεικός για την επόμενη σεζόν, αυτή τη φορά στην Φουενλαμπράδα, μια ομάδα που τερμάτισε στην τελευταία θέση της σεζόν 2014–15.

Τελικά, το καλοκαίρι του 2015, επέστρεψε στην Ουνικάχα και πήρε οριστικά ρόλο στην ομάδα τη σεζόν 2015–16. Τη σεζόν 2016–17, ο Ντίαθ κέρδισε το EuroCup με την Ουνικάχα, κερδίζοντας την Βαλένθια Μπάσκετ στους Τελικούς. Μαζί με την κατάκτηση του τροπαίου του EuroCup, ο Ντίαθ ονομάστηκε επίσης ο Πολυτιμότερος Παίκτης των τελικών του EuroCup, αφού είχε κατά μέσο όρο 7.3 πόντους, 3.0 ασίστ και 1.3 κλεψίματα, σε 21.8 λεπτά ανά παιχνίδι, σε τρεις αγώνες.

Ο Ντίαθ υπέγραψε τετραετή επέκταση συμβολαίου με την Ουνικάχα στις 7 Αυγούστου 2020. Στις 19 Φεβρουαρίου 2023, κατέκτησε το Κύπελλο Ισπανίας για πρώτη φορά στην καριέρα του, αφού η Μάλαγα νίκησε στον τελικό την Τενερίφη 83-80, με τον ίδιο να έχει 6 πόντους και 9 ασίστ. Στις 14 Μαΐου 2023, με την Μάλαγα πήρε την τέταρτη θέση στο Final-4 του Μπάσκετμπολ Τσάμπιονς Λιγκ, αφού ηττήθηκε στον μικρό τελικό από την Τενερίφη 84-79. Επίσης, ο ίδιος αναδείχτηκε καλύτερος αμυντικός της διοργάνωσης. Στις 6 Σεπτεμβρίου 2023, ανανέωσε το συμβόλαιό του για πέντε ακόμα χρόνια, μέχρι δηλαδή το 2028. Στις 28 Απριλίου 2024, κατέκτησε για πρώτη φορά το Μπάσκετμπολ Τσάμπιονς Λιγκ νικώντας στον τελικό την Τενερίφη με 85-80. Στις 15 Σεπτεμβρίου 2024 στην Σιγκαπούρη, η Μάλαγα νίκησε με 75-60 την G-League United και κατέκτησε για πρώτη φορά το Διηπειρωτικό Κύπελλο. Στις 22 Σεπτεμβρίου 2024 νικώντας την Ρεάλ Μαδρίτης 90-80, κατέκτησε για πρώτη φορά στην ιστορία της το Σούπερ Καπ Ισπανίας, έχοντας 2 πόντους, 5 ριμπάουντ και 3 ασίστ. Στις 16 Φεβρουαρίου 2025, νικώντας στον τελικό Κυπέλλου Ισπανίας την Ρεάλ Μαδρίτης 93-79, κατέκτησε το τρόπαιο για δεύτερη φορά στην καριέρα του. Στις 10 Μαΐου 2025, αναδείχτηκε καλύτερος αμυντικός του Μπάσκετμπολ Τσάμπιονς Λιγκ, για δεύτερη φορά στην καριέρα του. Στις 11 Μαΐου 2025 νικώντας την Γαλατασαράι στον τελικό του Τσάμπιονς Λιγκ με 83-67, κατέκτησε για δεύτερη φορά στην καριέρα του το συγκεκριμένο ευρωπαϊκό κύπελλο. Στις 20 Σεπτεμβρίου 2025, κατέκτησε για δεύτερη φορά το Διηπειρωτικό Κύπελλο, νικώντας στον τελικό την την G-League United με 71-61. 

## Εθνική ομάδα
Ο Ντίαθ ήταν μέρος της Εθνικής Ισπανίας Κ18 που κέρδισε το Τουρνουά Άλμπερτ Σβάιτσερ το 2012.

Τον Ιούλιο του 2014 κέρδισε το αργυρό μετάλλιο στο Ευρωπαϊκό Πρωτάθλημα Κ20 του 2014 που διεξήχθη στην Ελλάδα.

Συμμετείχε με την Εθνική Ισπανίας ανδρών στο Ευρωμπάσκετ 2022, όπου η Ισπανία κατέκτησε το χρυσό μετάλλιο, κερδίζοντας στον τελικό τη Γαλλία με 88-76. Ήταν παρών και στο Παγκόσμιο Κύπελλο 2023, όπου η Ισπανία έφτασε μέχρι την φάση των .

## Τίτλοι-Διακρίσεις
### Ουνικάχα
* EuroCup (2017)
* 2x Μπάσκετμπολ Τσάμπιονς Λιγκ (2024, 2025)
* 2x Διηπειρωτικό Κύπελλο (2024, 2025)
* 2x Κύπελλο Ισπανίας (2023, 2025)
* Σούπερ Καπ Ισπανίας (2024)

#### Ισπανία
* Τουρνουά Άλμπερτ Σβάιτσερ **(**2012)
* Ευρωμπάσκετ: 2022

### Ατομικές

* MVP Τελικών του EuroCup (2017)
* 2x Καλύτερος Αμυντικός του Μπάσκετμπολ Τσάμπιονς Λιγκ (2023, 2025)
* 2x Καλύτερη αμυντική ομάδα του Μπάσκετμπολ Τσάμπιονς Λιγκ (2022, 2023)

## Παραπομπές


## Εξωτερικοί σύνδεσμοι
* Προφίλ στο acb.com (ισπανικά)
* Προφίλ στο draftexpress.com
* Προφίλ στο eurobasket.com
* Προφίλ στο euroleaguebasketball.net
* Προφίλ στο feb.es (ισπανικά)
* Προφίλ στο fiba.com (αρχείο)

Κατηγορία:Ισπανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ισπανίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Μπαλονθέστο Φουενλαμπράδα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές στους Θερινούς Ολυμπιακούς Αγώνες 2024